
COSAINT     NA     SLAINTE 

Tá  droch-thora  riail  Shasana  le  feiscint  ar  gach  taobh 
in  Eirinn.  Sé  polasaí  ar  a  bhfuil  Sasana  lán-cheapuithe 
riamh  ná  deire  chur  leis  an  gcine  nGaelach,  ach  is  minic 
a  bhíon  sé  fé  cheilt  go  cliste  aici.  Tá  an  polasaí  sin  á  chur 
i  bhfeidhm  ar  an  Sláinte  Phoblí,  féin,  i  dtreo  go  bhfuil  Eire 
ar  an  dtír  is  mó  atá  chun  deiridh  san  Eoraip,  béidir,  chó 
fada  is  théan  sláinte  na  ndaoine  do  chosaint.  Ní  féidir  do 
náisiún  dul  ar  aghaidh  i  gcúrsaí  intleachta  is  i  gcúrsaí 
sóisialta  gan  sláinte  chuirp  a  bheith  ag  na  daoine.  Tuigean 
Sasana  an  méid  sin  go  háluinn  agus  is  maith  an  comhartha 
ar  an  dtuisgint  sin  a  bheith  aici  gach  díobháil  atá  deunta 
aici  don  tSláinte  Phoblí  in  Eirinn  le  faiUighe  agus  le 
gníomhartha  ina  coinnibh.  Ní  beag  dfianuise  ar  an  méid 
sin  na  figiúirí  seo  : — 

Sa  leath-cheud  blian  so  caitte  againn  do  luighduig  ráta 
an  bháis  35  fén  gceud  i  Sasana  agus  30  fén  gceud  in  Albain 
ach  ní  luighead  a  chuaidh  air  in  Eirinn  ach  méid — do  réir 
2  fén  gceud. 

San  am  atá  caitte  bhí  Eire  chó  sáitte  sin  sa  ghleic  lena 
namhaid  gur  tugadh  failh'  ina  lán  nithe  móra  náisiúnta,  ach 
tá  an  coinsias  náisiúnta  lán-bheo  anois,  agus  tuigtar  a 
iuachmhaire  atá  a  lán  nithe  don  náisiún,  Níl  aon  rud  dá 
mbainean  le  bainistighe  an  náisiúin  is  mó  le  rá  ná  sláinte 
an  náisiúin,  agus  níl  aon  rud  is  mó  na  bhfuil  failh'  á  thúirt 
ann  go  dí  so.  An  tseirbhís  liaghaireachta  a  bhainean  le 
Dlí  na  mBocht  agus  nách  foláir  dfurmhór  na  ndaoine 
bheith  ag  brath  uirri,  tá  sí  as  dáta  ar  fad  agus  níl  aon  mhaith 
inti.  Lasmuich  de  chuid  desna  cathracha  móra  níl  leath 
ár  ndóthin  óspideul  againn.  Níl  aon  chaoi  cheart  ag  na 
dochtúirí  chun  cuardaig  a  dheunamh  i  gcúrsaí  leighis,  agus 
in  eumais  an  ní  sin  ní  féidir  dóibh  dul  ar  aghaidh  sa  cheart 
i  gcúrsaí  liaghaireachta.  Níl  aon  tSeirbhís  nea-spleách  ann 
chun  feuchaint  i  ndiaidh  córacha  na  sláinte  {sanitation)  ná 
Seirbhís  Liaghaireachta  i  gcóir  na  scoileana.  Níl  aon 
phlean  náisiúnta  ceapuithe  chun  feuchaint  i  ndiaidh 
máithreacha  is  naoidhnán  agus  chun  stop  a  chur  leis  an 
scrios  atá  á  dheunamh  ar  na  naoidhnáin.      Na  droch-thithe 

atá  ag  na  daoine  insna  cathracha  chuirfidís  scanra  ar 
dhuine,  agus  níl  pioc  á  dheunamh  chun  cuardach  do  nithe 
a  choimeádfadh  galair  amach  uainn,  agus  is  obair  mhór  an 
méid  sin.  Ag  cuimhneamh  ar  na  nithe  sin  do  dhuine  agus 
ar  na  cleasa  íill  go  léir  a  cleachtar  chun  deire  chur  leis  an 
gcine  Ghaelach,  deinean  sé  iongna  den  neart  agus  den 
teiigean  nách  foláir  a  bheith  sa  chine  seo  trá's  go  bhfuilimíd 
anso  fós  in  aindeoin  iarrachtaí  do  chuirfadh  cine  ar  bith 
eile  ar  neamhní.  Níl  aon  dabht  ná  go  bhfuil  sláinte  an 
náisiúin  imithe  in  olcas,  agus  isé  an  dul  chun  deiridh  sin 
fé  ndeár  mórán  den  áthas  agus  den  ghlionndar  a  bhí  sa 
tseana-shaol  a  bheith  imithe.  Scoth  na  cine  bheith  ag 
tréigean  na  hEireann  le  ceud  blian — ní  foláir  nó  dhin  an 
t-éinní  amháin  sin  ina  aonar  mórán  díobhála  do  shláinte 
aigne  is  chuirp  na  ndaoine.  Sé  obair  atá  romhainn  anois 
ná  feuchaint  conus  tá  an  sceul  againn  fé  láthir  agus  daoine 
groidhe  láidire  dheunamh  den  méid  atá  againn  in  Eirinn  fós 
den  chine  Ghaelach.  Obair  mhór  uasal  an  obair  sin,  óir, 
i  dtreo  go  bhfeudfadh  an  náisiún  í  féin  do  nochta  don 
domhan  ina  saibhreas  go  léir  agus  ina  hiomláine  agus  na 
nithe  móra  atá  i  ndán  di  ag  Dia  do  dheunamh  agus  tarac 
ar  an  neart  mór  atá  fé  cheilt  inti  ní  mór  dá  daoine  sláinte 
chuirp  a  bheith  acu.  Is  mó  ní  atá  riachtanach  i  ngach  plean 
a  beartuítar  chun  sláinte  na  ndaoine  do  chosaint  dfonn  an 
obair  sin  do  chríochnú  fé  mhaise.  Stát  Gaelach  a  chur  ar 
bun  an  cheud  ní.  Ní  mór,  leis,  cabhair  is  báidh  na  ndaoine 
chun  na  bpleanana  chur  i  bhfeidhm,  agus  ní  bheidh  aon 
taobh  acu  Íe  fáil  uatha  gan  eolas  éigin  a  bheith  acu  ar  na 
dlithe  agus  ar  na  prínsiobail  mhóra  a  bhainean  leis  an 
Sláinte  Phobh'  agus  tuisgint  mhaith  acu  sa  bhrí  atá  leo 
maidir  le  cúrsaí  báis  is  beatha.  Aigne  shoiUsithe  a  bheith 
ag  an  bpoblíocht,  tá  san  ar  cheann  desna  ceud-nithe  riach- 
tanacha,  agus  ní  rabhthas  riamh  chó  mór  i  ngá  leis.  Táimíd 
i  dtosach  aimsire  nua  agus  i  dtosach  saoil  nua  atá  ag  fás 
chugainn.  Is  dian  an  ghleic  atá  ar  bun  cheana  féin  idir 
na  náisiúin  agus  ní  sheasóidh  ach  na  náisiúin  is  éifeachtúla. 

LAN  ^  SAOL    NUA 
Tá  riara  is  rialú  gach  ceanntair  geall  leis  in  Eirinn  ag 
sliocht  nua  is  árd  aigne  agus  is  leathan-fhada  radharc  i  dtaobh 

leas  an  náisiúin.  Dá  luighead  comhacht  acu  tá  mórán  nithe, 
a  bhainean  le  sláinte  is  bail  na  ndaoine,  ag  brath  ar  a 
ndúthracht  agus  ar  a  n-éifeacht.  Dá  mhéid  a  dh'atharuig 
an  saol  againn  ní  héinní  é  seochas  na  hathruithe  atá  ar 
bruach  teacht  agus  tá  orainne  bheith  uUamh  i  gcóir  na 
hoibre  bheidh  le  deunamh,  sé  sin,  Eire  nua  is  mó  ná  an 
tsean-Eire  do  chur  suas  os  comhair  an  tsaoil.  Beidh  a 
gcuid  féin  ar  leithilig  den  obair  uasal  san  le  deunamh  ag 
gach  duine  agus  ag  gach  aicme  daoine  sa  tír,  ach  tá  aon 
teasc  amháin  gur  féidir  do  gach  fear,  bean  is  leanbh  páirt 
a  thógaint  ann,  sé  sin,  tosnú  ar  na  nithe  is  gá  chun  gur 
bunadh  foirtil  foláin  a  bheidh  in  Eirinn  ar  ball.  Ní  foláir 
dúinn  a  thuisgint  in  ár  n-aigne  nách  talamh  ná  mianacha, 
comhacht  uisce  ná  muilte,  is  fíor-shaibhreas  don  náisiún, 
ach  sláinte  na  ndaoine.  Pe  aca  íseal  nó  uasal  an  aicme  dar 
díobh  sinn  bhí  oighreacht  na  sláinte  againn  go  léir  ar  theacht 
ar  an  saol  so  dhúinn,  agus  má  loittear  an  oighreacht  san 
isé  rud  fé  ndeár  a  lán  den  lot  ná  aineolas  agus  failUghe 
insna  rialta  simplí  a  bhainean  le  healadha  na  sláinte.  Tá 
orainn  a  thuisgint  gur  cúram  mór  trom  orainn  sláinte  an 
náisiúin  do  chosaint  agus  nách  obair  dosna  dochtúirí  amháin 
é,  nách  daoine  fé  leith  atá  eolach  i  gcúrsaí  sláinte  ná  fós 
reachtairí  dlíthe  a  chuirfidh  neart  is  teilgean  sa  chine 
Ghaelach,  ach  na  daoine  coitianta  féin,  ach  an  t-eolas  a 
bheith  acu.  Ní  mór  iarrachtai  feidhmiúla  dheunamh  chun 
"  coinsias  chun  sláinte  "  do  chur  insna  daoine.  Dá  gcoi- 
meádadh  gach  duine  fé  leith  againn  rialta  na  sláinte  ní 
bheadh  aon  cheisteana  den  tsaghas  so  le  réiteach  ná  aon 
chuimhneamh  orra.  Dá  mhéid  cabhair  a  bheidh  againn 
ósna  comhairlí  pobli  ni  fheudfimíd  dul  ar  aghaidh  i  gceart 
gan  gníomhartha  ó  gach  duine  fé  leith  de  thora  eolais. 
Sé  donas  an  scéil,  ámh,  ná  gan  aon  tslí  a  bheith  deunta 
insna  scoileana  don  eolas  san.  Is  náireach  an  sceul  é  gan 
aon  rud  a  bheith  á  mhúine  dár  ngarsmn  agus  dár 
ngearrachaillí  i  dtaobh  conus  an  tsláinte  do  chimeád,  agus 
ní  mór  feuchaint  chuige  láithreach.  Bíodh  go  mbeimís 
saor  ar  fad  níorbh  aon  chabhair  pleanana  do  bheartú  gan 
eolas  a  thúirt  dosna  daoine  insna  scoileana.  Ní  mór 
feuchaint  chun  tithe  cearta  sholáthar  dá  lán  daoine,  cuir  i 
gcás,  ach  dá  mbeidís  le  fáil  béidir  go  dtiocfadh  an  seana- 

dhroch-chor  ar  na  daoine  arís  tré  gan  eolas  is  beusa  na 
sláinte  bheith  acu. 

Na  seana-thuairimí  coitianta  a  leagan  milleán  gach  galair 
ar  leonú  Dé  nó  ar  an  gcinniúint  ní  mór  deire  chur  leo. 
Dá  mhéid  a  chuathas  ar  aghaidh  sa  Uaghaireacht  le  deunaí 
agus  dá  mhéid  solus  a  leog  an  dul-ar-aghaidh  sin  ar  na 
nithe  a  thugan  chughainn  na  galair  tá  ár  bhfurmhór  fós  ar 
aon  aigne  leis  na  daoine  bhí  ann  míle  bHan  ó  shin  gur  nithe 
gurb  ea  galair  thógálacha  a  chuirean  Dia  chugainn  nó  a 
thagan  le  cinniúint  nách  féidir  a  sheachaint.  Béidir  go 
bhfuil  cuid  den  fhírinne  insna  tuairimí  sin,  mar  nithe  isea 
galair  a  chuirean  Dia  chugainn  agus  nách  foláir  dóibh 
teacht  nuair  a  thugaimíd  faillí  insna  dhthe  nádúrtha  chun 
sláinte  a  thug  Sé  dhúinn.  Chun  deagh-chúram  na  sláinte 
mhúine  dosna  daoine  ní  foláir  dúinn  tosnú  insna  scoileana, 
mar  is  le  Hnn  bheith  ar  scoil  a  tugtar  beusa  dosna  haosóga, 
agus  ní  mór  a  mhúine  dhóibh  cadé  mar  luacht  a  bheidh  sa 
tsláinte  dhóibh  ar  ball  nuair  a  bheid  siad  ag  tuilleamh  a 
gcoda  agus  ag  cabhrú  le  fás  economíochta  na  hEireann. 
Ní  mór  tuisgint  a  thúirt  dóibh  ar  cadé  mar  oighreacht 
shláinte  a  fuaradar  nuair  a  saoluigheadh  iad  agus  a 
mhúine  dhóibh  nách  mór  dóibh,  chun  leasa  dhóibh 
féin  agus  chun  leasa  dá  dtír,  sláinte  iomlán  a  gcorp  do 
chimeád  gan  brise  agus  í  chur  i  bhfeabhas.  In  aon 
leictiúir  amháin  ní  féidir  níos  mó  ná  strac-fheuchaint  a 
thúirt  ar  an  sceul  so  go  léir  in  éineacht  gan  puinn  aire 
thúirt  do  gach  taobh  fé  leith  de.  Maidir  leis  na  hadhbana 
eile  bhainean  le  sláinte  mhuintir  na  hEireann,  isí  adhb  is  mó 
go  bhfuil  práinn  lena  réiteach,  agus  is  sia  go  dtéan  iarsmaí 
an  uilc  a  bhainean  lena  nea-réiteach,  ná  adhb  na  dtithe. 
Tá  oiread  gá  le  dea-thithe  oiriúnacha  ar  an  dtuath  is  atá 
leo  insna  cathracha.  I  mBaiIe-Ath-Cliath  agus  insna  bailte 
móra  isea  is  measa  atá  an  sceul,  ach  níl  an  tuath  ná  na  bailté 
beaga  saor  ón  olc,  i  gcás  nách  foláir  aghaidh  a  thúirt  air 
roime  gach  olc  eile.  Ní  foláir  san  a  dheunamh  láithreach, 
raar  tá  rath  is  seun  na  tíre  ag  brath  ar  leigheas  an  uilc  sin, 
agus  is  aithis  mhór  agus  is  náire  shaolta  dhúinn  gan  é  bheith 
leighiste  fadó.  Más  Críostuithe  in  aon  chor  sinn,  maran 
daoine   barbartha    ar   fad   gan   nádúir   ná    daonacht   sinn, 

deurfimíd  gur  ceart  an  t-olc  so  do  chur  ar  ceal  gan  mhoill. 
Deir  "  A,  E.,"  file  agus  fear  economíochta  :  "  Tá  fiche 
míle  seomra  i  mBaile-Ath-Cliath  agus  h'ntighe  (agus  breis, 
uaireanta)  ina  gcomhnuí  i  ngach  seomra  dhíobh,  agus  nách 
féidir  feidhmeana  an  chuirp  do  chimeád  fé  cheilt  ionta, 
agus  gur  nithe  gurb  ea  dea-mhúine  is  banúlacht  ionta  a 
múchtar  sarar  féidir  dóibh  teacht  ar  an  saol."  Níl  ansan 
ach  aon  taobh  amháin  den  sceul,  mar  is  mó  taobh  atá  air, 
ach  ní  bhacfimíd  anso  ach  an  chuma  ina  mbainean  sé  le 
cúram  poblí  na  sláinte. 


GA  LE  DEA-THITHE 
Do  luadh  cheana  an  solus  a  leigeadh  ar  thobar  agus  ar 
thús  na  ngalar  de  bharr  an  méid  cuardaig  a  deineadh  sa 
sceul  le  deunaí.  De  thora  an  chuardaig  sin  tuigtar  go 
mór-mór  cadé  mar  oibrion  gach  aon  ní  ar  chorp  an  duine, 
agus  cadé  mar  ghá  atá  le  dea-thithe  chun  sliocht  láidir  a 
thógaint.  Is  léir  le  feiscint  go  bhfuil  dhá  olc  bhunaidh  ann 
as  a  sruthan  na  droch-nithe  eile.  Easba  tithe,  agus  neamh- 
oiriúnaí  a  lán  desna  tithe  atá  againn,  siniad  an  dá  olc  san, 
agus  leanan  an  tarna  ceann  as  an  gceud  cheann,  mar  nuair 
ná  fuil  tithe  a  ndóthin  ag  na  daoine  níl  aon  dul  acu  ó  bheith 
ag  brúth  ar  a  chéile  insna  tithe  atá  ann,  As  an  mbrúth  san 
isea  thagaid  na  huilc  líonmhara  atá  ag  lot  sláinte  is  síocháin 
is  rathúnas  na  ndaoine  go  léir.  Ní  nách  iongna,  is'ar  lucht 
na  ndroch-thithe  sin  is  truime  a  luighean  na  huilc  sin. 
Tespeánan  na  figiúirí  cadé  mar  scrios  a  dheinean  an  bás 
orra,  agus  is  euchtach  an  méid  breoiteachta  is  laige  a'bhíon 
ag  gabháil  dóibh.  Is  acu  a  thosnuighid  aicídí  tógálacha,  a 
leathan  ins  gachaon  bhall ;  agus  insna  droch-thithe  isea  is 
usa  do  gach  saghas  eitinne  síolrú  agus  fás.  Baintear  ó 
shláinte  chách  ionta ;  agus  toisc  luighdú  nirt  an  chuirp 
agus  luighdú  a  chimiais  ar  é  féin  do  chosaint  is  uiriste  do 
gach  aicíd  a  bheadh  ag  imeacht  greim  do  bhreith  air.  Ní 
haon  iongna  é  nuair  a  thuigimi'd  an  sceul  i  gceart.  An  rud 
úd  aduairt  "  A.  E.,"  ní  féidir  do  dhuine  é  chur  as  a  cheann, 
ach  seo  tuille :  I  gcathair  BhaiIe-Ath-CIiath  tá  26,000  lín- 
tighe  ina  gcomhnuí  i  seomraíbh,  agus  tá  21,000  díobh  san 
gan  ach  seomra  an  líntighe  acu.      Na  tithe  ina  bhfuil  na 

seomraí  seo  tá  aon  cheann  amháin  as  an  gceithre  cinn  díobh 
ná  fuil  oiriúnach  chun  comhnuithe  ionta  in  aon  chor,  agus 
tá  furmhór  na  coda  eile  cúntúrthach  don  tsláinte.  Aer 
glan  friseáltha  agus  solus  gréine  an  dá  ní  is  riachtanai  do 
chorp  an  duine.  Ní  haon  iongna  mar  sin  gach  saghas  galair 
agus  breoiteachta  agus  an  bás  féin  a  bheith  ag  síor-shiúl  na 
slumana  gan  solus  gréine  agus  na  dtithe  mbreun.  Tá  aer 
na  n-áiteana  san  lán  de  nimh  i  dtreo  gur  deacair  d'éinní 
maireachtaint  ann.  Deinean  an  bás  léirscrios  ar  na 
naoidhnáin  ann,  agus  an  méid  acu  fhanan  deinean  rudai 
gorta  gan  lúth  gan  brí  dhíobh,  na  cnámha  bog  ionta  agus 
iad  mí-lítheach  dá  bhárr  agus  a  gcléibh  mí-chiimtha.  Fir 
óga  atá  lán  den  eitinn  chítar  iad  ag  gabháil  timpal  i 
gcúirteana  dorcha  duaibhseacha  agus  iad  ag  scaipe  síol  a 
ngalair,  nó  caitte  i  gcúinníbh  na  seomraí  mbreun  ina  ndeinean 
teaghlacha  iomlána  ithe  agus  codla  agus  maireachtaint. 

Rud  gránna  scanrúil  é  sin  go  léir,  ach  rud  is  gráinne 
agus  is  scanrúla  fós  isea  ná  tuigean  na  daoine  bochta  an 
chuma  aingis  dheireoil  atá  orra  ;  ach  is  deimhin  go  gcaithfar 
díol  as  lá  éigin.  An  Stát  atá  freagarthach  sa  sceul  so  sa 
deire  thiar.  Tá  sé  de  dhualgas  ar  an  Stát  feuchaint  chuige 
go  mbeidh  seans  ceart  ag  gach  duine  ar  an  oighreacht  bhreá 
úd  na  sláinte  a  fuair  sé  ar  a  theacht  ar  an  saol  do  chimeád. 
Tá  100,000  duine  i  mBaile-Ath-Cliath  gan  an  seans  san 
aca — gan  an  tuath  do  bhac  in  aon  chor.  An  Stát,  nó  pé  ní 
a  dheinean  feidhm  mar  Stát,  tá  faiUí  túrtha  aige  insna  daoine 
fé  mar  atá  deunta  aige  ina  lán  dualgaisi  eile. 

Ni  foláir  dúínn  aghaidh  a  thúirt  ar  an  bhfírinne,  sé  sin, 
godí  go  leighisfar  an  sceul  so  na  dtithe  ná  fuil  ann  ach 
díomhaointeas  agus  diomailt  airgid  phobli  bheith  ag  cur 
pleanana  i  bhfeidhm  chun  sláinte  na  ndaoine  do  chosaint, 
dá  fheabhas  iad  na  pleanana  san  agus  dá  aoirde  intinn  na 
ndaoine  a  cheapan  iad.  Faid  a  bheidh  20,000  líntighe,  nó 
100,000  duine,  gan  ach  seomra  ag  gach  líntighe  dhiobh,  fé 
mar  atá  i  mBaile-Ath-Cliath,  beidh  áireamh  na  ndaoine 
fhaghan  bás  den  eitinn  ag  dul  i  méid  ó  ló  go  ló  agus 
holocaust  á  dheunamh  desna  naoidhnáin  agus  an  droch- 
shláinte  is  gach  ss^has  péine  is  peannaide  is  easba  cumais 
ar  na  daoine.  Níl  ach  bliain  ó  fhoillsig  Oificeach  Leighis 
Ghlaschú  na  fígiúiri  seo  sios  a  thespeánan  cadé  mar  scrios 

a  dhinean  slumana  agus  droch-thithe  ar  na  daoine.     Thes- 
peáin  sé  go  raibh  ráta  an  bháis  mar  seo  : 

n  fén  míle  i  dtithe  cheithre  seomraí. 

13     „        „        „       trí  seomraí. 

21     „         „         „        dhá  sheomra. 

33     „        „        „       an  aon  tseomra. 

Agus  is  dó  Uom  go  bhfeuchfadh  an  sceul  níos  measa  dá 
mbeadh  íigiúirí  againn  i  dtaobh  breoiteachta  agus  eugcumas 
cuirp  na  ndaoine  insna  tithe  sin. 

Deire  chur  leis  na  leapacha  galair  agus  leis  na  réigiúin 
bháis  sin,  siné  an  ní  is  riachtanaí  a  dheunamh  chun  sláinte 
na  ndaoine  do  chosaint.  Ní  mór  ana-chuid  airgid  chun 
tithe  cearta  chur  suas,  ach  níl  aon  rud  ar  domhan  chó 
costasúil  le  galaraibh,  agus  nil  aon  tslí  is  fearr  chun  airgead 
do  chur  ná  é  chur  chun  sláinte  na  ndaoine  do  mheudú. 
Má  cuirtar  i  gcoinnibh  costas  na  dtithe  nua  an  tairfe  a 
thiocfidh  as  don  náisiún  le  chéile  agus  do  gach  duine  den 
náisiún  is  léir  gur  maith  an  caitheamh  é,  agus  dá  eumais 
sin  tiocfidh  as  sa  deire  go  mbainfe  sé  go  mór  ón  eucht 
d'airgead  is  gá  a  chaitheamh  anois  ar  óspidéil  agus  ar  thithe 
chun  sláinte  (nó  sanitoria)  agus  mar  sin. 

Ní  hiongna  duine  dhul  ó  cheist  na  dtithe  godí  ceist  na 
heitinne,  mar  tá  dlúth-bhaint  ag  an  dá  cheist  lena  chéile. 
Cuirean  an  eitinn  10,000  duine  sa  bhliain  chun  báis  in 
Eirinn,  agus  is  mór  an  chailliúint  don  tír  i  gcúrsal  econo- 
míochta  é,  agus  is  ag  dul  i  méid  atá  an  t-olc  in  aindeoin 
ár  scéimeana  nua  agus  an  mhóráin  airgid  phoblí  atá  á 
chaitheamh  orra.  Tespeánan  san  nách  mór  dúinn  léir- 
fheuchaint  agus  ath-bhreithniú  a  dheunamh  ar  thrúigeana 
an  ghalair  seo  agus  ar  na  slithe  atá  againn  fé  láthir  chun  é 
mharbhú. 

Is  beag  duine  nách  eol  dó  gur  mion-dúilín  nó  hadllus 
eitinne  a  thugan  an  galar  isteach  i  gcorp  an  duine  tríd  na 
scamhóga.  Súitear  síol  beag  an  ghalair  isteach  insna 
scamhóga  leis  an  aer,  nó  as  bia  galaniithe  ag  dul  tré 
phasáistí  an  bhídh  dó.  Tá  roinnt  daoine  ann  go  dtagan 
an  síol  nimhe  seo  isteach  ionta  le  haer  galaruithe  nó  le  bia 
galaruithe  gan  pioc  díobhála  dhóibh  toisc  iad  a  bheith  láidir 
agus  toisc  a  gcuirp  a  bheith  ábalta  ar  thosach  an  ghalair  do 
throid.      Ni  galar  é  a  thagan  le  sinsireacht.      Máthir  go 

mbeadh  greim  daingean  ag  an  eitinn  uirri,  cuir  i  gcás,  do 
bheurfadh  sí  páiste  slán  foláin  gan  aon  rian  den  ghalar  air, 
ach  is  deimhin  don  pháiste  sin  an  galar  a  thógaint  má  leigtar 
don  ghalar  teacht  ina  ghoire.  Bíon  sé  go  minic  ar  bhuaibh 
agus  ar  bhethíg  eile,  ach  tá  an  gabhar  saor  uaidh — rud 
fhágan  gur  maith  an  bia  do  dhuine  bainne  an  ghabhair — 
ach  mar  sin  féin  is  uiriste  don  ghabhar  an  galar  a  thógaint 
más  i  dtig  nó  sáitte  isteach  i  gcathir  nó  i  mbaile  mór  a  bhíon 
sé  i  gcomhnuí.  Tá  an  eitinn  scamhóige  ana-dhainnseurach, 
mar  súitear  a  síol  isteach  leis  an  aer  ó  sheilíbh  tiormuithe 
na  muintire  go  bhfuil  sí  orra.  As  san  is  minicí  a  thagan 
an  galar,  agus  tespeánan  sé  an  aire  thar  barr  ba  chóir  do 
dhaoine  galaruithe  a  thúirt  le  linn  casachtaighe  is  seilí 
chaitheamh  dóibh.  Chuige  sin  ní  mór  do  dhuine  eolas  a 
bheith  aige  ná  fuil  ag  an  gcoitiantacht,  agus  tespeánan  san 
conus  a  thárla  gur  leapacha  eitinne  na  slumana  agus  na  tithe 
go  bhfuil  ana-bhrúth  daoine  ionta.  Nuair  nách  leis  an  anál 
a  súitear  isteach  an  galar  isé  cuma  is  gnáthí  ina  dtógtar  é 
ná  le  hól  bainne  ó  bhuaibh  galaruithe,  agus  téan  mórán 
fianuise  chun  a  thespeáint  go  gcuirtar  síol  an  ghalair  go 
minic  le  linn  bainne  bheith  mar  ghnáth-bhia  ag  an  bpáiste. 
Siniad  na  sUthe  comhngair  chun  an  ghalair  a  thógaint,  ach 
is  mór  an  chabhair  dó  an  duine  bheith  in  ísle  bhrí,  nó  gan 
an  neart  ann  a  chuirfadh  ina  choinnibh,  nó  gan  a  dhóthin 
dheigh-bhídh  a  bheith  aige,  nó  an  iomad  daoine  bheith  in 
aontigheas  leis  agus  ga  córacha  nan  sláinte  (sanitation)  bheith 
go  maith  acu. 

Ní  mór  cuimhneamh  ar  na  nithe  sin  le  linn  leigheas  an 
uilc  do  lorg.  Níl  aon  rath  ar  na  sUthe  atá  againn  godí  so  : 
cuir  i  gcás,  ní  fiu  na  tithe  chun  sláinte  an  t-airgead  mór  a 
caiUeadh  leo.  Béidir  nár  bhfíor  a  rá  go  bhfuil  na  seana- 
shUthe  gan  mhaith — mara  mbeadh  iad  is  dócha  gur  measa 
bheadh  an  sceul,  ach  níl  san  deimhnithach, 

Príomh-riachtanas  sa  troid  i  gcoinnibh  an  uilc  isea  eolas 
do  leatha  imeasc  na  ndaoine.  Gan  an  t-eolas  san  ni 
dheunfidh  gach  duine  fé  leith  a  chion  féin,  rud  as  a 
dtíocfadh  mórán  tairfe  dá  ndeintí  é.  Ní  mór  leatha  an 
eolais  do  thosnú  insna  scoileana  imeasc  na  n-aosóg.  Ní 
foláir  a  chur  in  úil  do  gach  aicme  gur  ceart  dóibh  eolas  a 
bheith  acu  ar  na  nithe  is"  mó  fé  ndear  an  galar  agus  ar  a 


COSAINT  NA  SLAINTE  ii 

fheabhas  atá  solus  gréine  agus  aer  friseáltha  agus  glaine 
chun  iad  féin  do  chosaint  air.  Ba  chóir  an  t-eolas  a 
mhúine  don  dream  atá  éirithe  suas  le  leictiúirí,  le  paimfléidí, 
le  duilleoga,  leis  an  gcinéma,  le  pápéir  nuachta,  agus  ar 
shlite  eile.  Tiocfidh  leis  an  eolas  go  mbeidh  "  coinsias  "  ag 
na  daoine  i  dtaobh  nithe  bhainean  le  sláinte  agus  tuisgint 
sá  chúram  atá  orra  in  éineacht  an  tsláinte  phoblí  do  chosaint, 
tuisgint  ná  fuil  acu  fé  láthir.  Ní  mór,  leis,  a  chur  fhiachaint 
ar  Chomhairlí  Poblí  agus  ar  Chomhairlí  Cosanta  Sláinte  a 
ndiúité  dosna  daoine  do  thuisgint  agus  dlithe  poblí  na 
sláinte  do  chur  i  bhfeidhm  go  daingean. 

Ní  stopfar  an  scrios  gan  na  slumana  agus  na  tithe  salacha 
mí-fholláine  do  straca  anuas  agus  tithe  maithe  chur  suas  ina 
n-ionad.  Faid  a  bheidh  na  tithe  droch-aeir  droch-sholuis 
seo  againn  agus  na  daoine  brúite  ar  a  chéile  ionta  fanfid 
siad  ina  leapacha  galair  agus  is  beag  tairfe  a  dheunfidh 
leatha  an  eolais  aduart.  Daoine  a  leighistear  insna  tithe 
chun  sláinte  cuirid  siad  fútha  arís  insna  tithe  in  ar  thógadar 
an  galar,  agus  ní  féidir  iad  do  chimeád  ar  leithilig,  mar 
ba  chóir,  ná  leanúint  den  chúrsa  leighis  a  bhí  acu  insna 
tithe  chun  sláinte,  agus  ní  fada  go  mbíd  siad  sínte  ar  lár 
ag  an  ngalar  arís.  Siné  an  ní  is  gnáthí  a  deuntar  agus  a 
dhinean  an  t-olc  a  bheith  chó  tiubaisteach.  Cuma  iad  a 
theacht  tharnais  sa  tsean-ionad  nó  an  galar  a  theacht  orra 
arís  agus  lucht  galair  a  leatha  do  dheunamh  díobh.  Is 
euchtach  a  dheacaracht  atá  sé  dul  i  ngleic  leis  an  olc  agus 
san  amhlaidh,  go  mór-mór  insna  cathracha  agus  insna  bailte 
móra,  agus  níor  tugadh  de  chomhairle  fós  ina  thaobh  ach 
gur  cheart  na  daoine  seo  chimeád  ina  gcoilíneachaibh  ar 
fheirmeacha  nó  in  áiteana  go  mbeadh  gnóthí  céirde  ar  siúl 
acu,  sé  sin,  rud  éigin  do  chur  ar  bun  chun  daoine  a  leighis- 
tear  nó  a  leath-leighistear  do  mhealla  amach  as  cathracha 
agus  as  bailte  móra  godí  áiteana  ina  mbeadh  aer  glan 
leighisiúil  le  fáil  acu  agus  ina  bhfeudfidís  a  saol  do 
chaitheamh  ar  chuma  thairfeach.  Ach  cad  mar  gheall  ar 
an  muintir  go  bhfuil  an  galar  go  doimhin  ionta,  daoine 
dealbha,  gan  cumas  oibre,  atá  ina  n-ualach  ar  a  gcáirde  ? 
Is  beag  atá  deunta  ina  gcóir  sa  tír  seo,  agus  béidir  gurb  é 
sin  locht  is  mó  atá  ar  an  ndream  go  bhfuil  de  chúram  orra 
an  eitinn  do  chosc.     Níl  ina  gcóir  ach  tithe  na  mbocht  agus 

an  aithis  agus  an  náire  a  bhainean  leo.  Níor  mhór  tithe 
nó  institiúidí -a  bheith  againn  dóibh,  ina  mbeadh  compórd 
reusúnta  acu  agus  caoi  acu  ar  a  gcáirde  dfeiscint  aon  uair 
ba  mhaith  leo.  O  táthar  ag  brath  ar  dheire  chur  le  dlithe 
na  mbocht  ní  fearr  rud  fheudfí  a  dheunamh  de  thithe  na 
mbocht  ná  iad  do  chur  in  oiriúint  don  obair  sin. 

DROC-BHAINNE 

O  thárla  go  bhfuil  síol  an  ghalair  i  mbainne  na  mbó 
ngalaruithe,  go  mór-mór  sa  bhainne  a  thagan  as  úthana  ar 
a  bhfuil  an  galar,  agus  ó  thárla  fós  go  bhfuil  an  droch-ní 
seo  ar  30  fén  gceud,  nách  mór,  de  bhuaibh  na  hEirean.i, 
ní  mór  feuchaint  cad  is  féidir  a  dheunamh  mar  gheall  ar 
an  sceul.  Níl  dabht  ar  domhan  ná  gur  uatha  san  a  thagan 
cuid  mhór  den  ghalar.  Bainne  an  bia  is  mó  chaithid  páistí. 
Tógaid  siad  síol  an  ghalair  as  an  ndroch-bhainne,  agus  ní 
thespeánan  an  galar  é  féin  go  ceann  tamall  de  bhliantaibh. 
Ní  foláir  dúinn  mar  sin  feuchaint  chuige  go  mbeidh  bainne 
glan,  saor  ó  ghalar,  i  gcóir  na  n-aosóg,  agus,  chuige  sin.  ní 
mór  a  chur  fhiachaint  ar  na  comhachta  a  n-údarás  do  chur 
i  bhfeidhm  níos  déine  ná  mar  a  dheinid.  Caithfar  súil 
aireach  éifeachtúil  a  chimeád  ar  stáblaí  bó,  ar  thithe  bainne, 
agus  ar  shiopaí  bainne,  i  dtreo  go  mbeid  siad  féin  agus  gach 
a  mbainean  leo  go  hana-ghlan  i  gcomhnuí,  agus  caithfar  na 
ba  féin  do  thastáil  go  reigiuláltha  agus  na  cinn  go  bhfaghfar 
aon  rian  den  ghalar  orra  do  thógaint  amach  ón  gcuid  eile. 

D'éirig  le  tíortha  eile  díobháil  na  pláighe  seo  do  luighdú. 
Le  deunaí  níl  leath-oiread  daoine  ag  fáil  bháis  den  eitinn 
in  Albain  is  bhíodh.  Ní  le  cúrsaí  i  dtithe  sláinte,  ná  i  dtithe 
dochtúirí  ceanntair,  ná  le  cúrsaí  serutn  a  dhin  Alba  é  sin, 
ach  le  feabhas  a  chur  ar  shaol  na  ndaoine  agus  ar  chóracha 
poblí  na  siáinte  agus  le  heolas  do  leatha  imeasc  na  ndaoine. 

Ní  mór  aire  fé  leith  a  thúirt  dosna  naoidhnáin  agus 
dosna  leanbhaí.  Deirid  lucht  eoluíochta  gur  beag  gein  ná 
saoluitar  fé  shláinte.  Tá  fíor-bheagán  díobh  go  mbíon 
saghas  áiríthe  galair  orra  ag  teacht  ar  an  saol  dóibh,  ach  is 
ar  éigin  atá  an  galar  san  le  fáil  in  Eirinn  in  aon  chor.  I 
dtír  mar  seo,  gan  puinn  muileann  mór  aim,  ba  chóir  ná 
feudfadh  an  bás  puinn  scríos  a  dheimamh  ar  na  páistí.  Is 
fada  uaidh  sin  atá,  farior,  agus  i  mBaile-Ath-Cliath,  ina 

gcomhnuighean  an  deichiu  cuid  de  mhuintir  na  hEireann, 
is  mór  an  chúis  aithise  chun  an  náisiúin  agus  is  náireach 
scannalach  an  méid  páistí  a  leigtar  leis  an  mbás.  Níl 
comhartha  is  deimhnithí  ar  mhí-fholláine  chathrach  nó 
bhaile  mhóir  ná  mórán  páistí  a  bheith  á  gcailUúint  ann. 
Cad  deurfimíd  mar  sin  le  Baile-Ath-Cliath  mar  a  gcailltear 
gach  bUain  2,000  páiste  fé  bhun  chúig  mbUan  agus  70  fén 
gceud  díobh  fé  bhun  bUana  ?  Is  euchtach,  is  scanrúil,  an 
ní  é,  agus  níl  ní  ar  bith  is  riachtanaí  ná  an  coinsias  poblí 
do  mhúscailt  ina  thaobh.  Níl  pioc  á  dheunamh  ag  na 
comhachta  ina  thaobh.  Níl  éinní  á  dheunamh  ach  an 
beagán  atá  ag  dream  beag  daoine  á  dheunamh  gan  págh  gan 
chabhair  ó  sparán  an  Stáit.  Ba  dhó  le  duine  go  mbeadh 
náire  ar  na  comhachta  a  rá  go  leigfidís  don  bhás  a  Uthéid 
de  scrios  a  dheunamh  ar  na  páistí,  nuair  a  béidir  é  chosc, 
agus  an  meas  mór  atá  ar  shaol  páiste  i  ngach  tír  anois.  Ba 
dhó  le  duine  go  spriocfadh  an  náire  iad  chun  beart  fónta 
éigin  a  dheunamh.  Cad  fé  ndeár  an  scrios  ?  Nithe 
bhainean  le  saol  an  pháiste  sara  mbeirtar  é  agus  le  Unn  é 
bhreith  agus  taréis  teacht  do,  siné  an  freagra  ;  agus  siad 
nithe  iad  san  ná  na  nithe  fé  ndeár  mórán  olc  eUe,  sé  sin, 
droch-thithe,  droch-bhia,  aineolas,  etc.  Faghan  a  dhá 
oiread  bunóc  bás  ag  lucht  an  aon  tseomra  ná  ag  lucht  na 
dtrí  seomraí,  agus  tespeánan  san  an  geur-ghá  atá  le  tithe 
oiriúnacha.  Ansan  sLné  an  bainne,  an  bia  is  riachtanaí  do 
pháistí :  ní  hé  an  bainne  is  fearr  é,  agus  ina  theannta  san 
tá  sé  dainnseurach  agus  ana-dhaor  agus  bíon  sé  gann  sa 
raeimhreadh — rud  mí-nádúrtha  sa  tír  seo  ina  bhfuil  ba 
bainne  go  flúirseach  againn.  Is  scanal  náisiúnta  é  sin,  ach 
is  beag  atá  deunta  ag  lucht  dUthe  na  sláinte  chur  i  bhfeidhm 
chun  an  uUc  do  luighdú,  agus  bfearr  gan  bheith  ag  brath 
ar  mhórán  uatha.  Caithfidh  an  phoblíocht  féin  feuchaint 
chuige  go  mbeidh  fíor-bhainne  glan  le  fáil.  Dioltar  gach 
éinní  do  réir  a  cháilíochta  ach  aniháin  bainne.  Má  chuirean 
na  daoine  le  chéile  agus  an  rud  atá  uatha  d'éUeamh  go  dian 
gheoid  siad  é,  ach  chun  san  a  dheimamh  ni  mór  dóibh 
fhios  a  bheith  acu  a  chúntúrthí  atá  droch-bhainne  agus 
bainne  galaruithe,  agus  is  eagail  Uom  ná  tuigid  siad  i  gceart 
fós  é.  An  easba  eolais  sin,  chó  maith  le  heasba  eolais  na 
máthar  féin  ar  a  mbainean  le  cúram  páiste,  is  mór  an 

chabhair  é  chun  na  bpáistí  do  bhású.  Ní  haineolas  toilthúil 
cionntach  an  t-aineolas  san,  Níl  aon  bhantracht  níos 
máithriúla  ná  bantracht  na  hEireann,  agus  sin  mar  is  mó 
is  in-chaointe  gan  aon  rud  a  bheith  dá  mhúine  i  scoileana 
na  tíre  i  dtaobh  diúitéthe  máthar  agus  cúram  páiste  dosna 
caih'ní  óga  a  bheidh  ina  máithreacha  nuair  eireoid  siad  suas 
agus  a  phósfid  siad.  Níor  mhór  dosna  páistí,  leis,  i  bhfad 
níos  mó  aire  ó  dhochtúirí  ná  mar  a  tugtar  dóibh  fé  láthir. 
Is  léir  dom  ó  mhéid  mo  thaithí  ar  an  gceanntar  is  mó  brúth 
daoine  i  mBaile-Ath-CHath,  béidir,  nách  leor  in  aon  chor 
an  socrú  liaghaireachta  atá  ann  fé  Íáthir — socrú  gan  cur-le- 
chéile  ná  có-oibriu  ag  baint  leis.  I  gcóir  na  bpáistí,  ba 
chóir  an  chathir  do  roinnt  agus  dochtúir  a  chur  os  cionn 
gach  roinne  agus  gan  faic  a  bheith  aige  le  deunamh  ach  aire 
thúirt  dosna  páistí. 

MALAIRT  BHÍdH 
Sé  rud  fé  ndeár  cuid  mhaith  den  mheath  a  chuaidh  ar  na 
daoine  le  cúpla  glúin  nó  tri,  maidir  le  neart  agus  teilgean, 
ná  gur  ghlacadar  malairt  bhídh  chúcha.  Ní  raibh  san  atharú 
ach  cuid  den  ghalldachas  ghenerálta  a  loit  saol  na  hEireann. 
Dúil  na  ndaoine  mbochta  in  aithris  a  dheunamh  ar  bheusa 
na  ndaoine  saibhire  a  thosnuig  an  t-atharú,  agus  isiad  na 
droch-bheusa  is  mó  do  ghlacadar  chúcha.  Cuirimíd  thar 
lear  na  biatha  is  fearr  agus  is  buacaí  agus  caithimíd  eucht 
de  bhagún  agus  de  phlúr  Americá,  de  bhainne  i  gceaintíní, 
de  bhuidheac  (margairín),  agus  mar  sin.  Is  mór  an  iongna 
san  trá's  gur  gnáth  roinn  cheimíochta  is  árd-cheimithe  ag 
mórán  lucht  gnótha  crediúnach  i  dtíorthibh  iasachta  san 
aimsir  seo  d'aon  ghnó  chun  bídh  do  thruailliú.  Cúpla 
glúin  ó  shin  bhíodh  arán  againn  a  deintí  dár  bplúr  féin  gan 
baint  uaidh  ná  cur  leis.  Bia  ana-bhuacach  ab  ea  é,  mar 
do  dheineadh  an  t-aol  agus  na  salainn  mhianaig  eile  a  bhíodh 
i  mogaiU  an  arúir  neart  do  chur  i  bhfiacalaibh  agus  i 
gcnámhaibh  na  ndaoine.  Ina  theannta  san  bhíodh  deigh- 
bhlas  na  cruithneachtan  air.  Ach  an  plúr  geal  dá  ndeuntar 
an  t-arán  anois  bíon  na  salainn  mhianaig  in  easnamh  air. 
Baintear  den  ghráinne  arúir  an  mogall  ina  mbíon  sé. 
Baintear  cuid  desna  saillte  as  leis,  agus  caillean  sé  tuille  fós 
dá  thairfe  tré  aíbhleach  nó  rud  éigin  eile  d'imirt  air  chun 

é  dheunamh  níos  gile.  Mar  sin  leis  don  mhin  coirce  :  an 
leite  a  deuntar  de  choirce  "  Quaker  "  agus  de  stuifeana  eile 
dá  shaghas  níl  sé  in  aon  ghaor  do  bheith  chó  maith  leis  an 
leite  a  deintar  den  ghnáth-mhin  choirce.  In  ionad  na 
bláiche  agus  an  bhainne  bhearrtha  {shim  milh)  a  bhíodh  againn 
níl  againn  ach  té — deoch  ná  fuil  inti  ach  "  spriocadóir  "  (nó 
stimulant)  gan  aon  mhaith  inti.  Olc  mór  náisiúnta  isea  nós 
an  té  ól.  Ní  hamháin  gur  rud  gan  mhaith  í,  ach,  toisc  an 
chuma  ina  mbeirithar  í  agus  an  méid  di  óltar,  deinean  sí 
díobháil,  agus  isí  fé  ndeár  cuid  mhór  den  dyspepsia,  den 
neirbhis,  den  neúrasthénia,  agus  den  hystéria  atá  ar  na 
daoine.  Níl  aon  ghá  le  "  spriocadóir "  ag  aon  duine 
sláintiúil,  go  mór-mór  té  agus  biotáille.  Tagan  cuid  mhór 
den  dúil  seo  sa  té  as  easba  eolais  ar  ealadha  na  cócaireachta 
fé  mar  a  cleachtar  í  i  gceanntair  thuatha  na  Fraince,  cuir 
i  gcás.  Ba  mhór  an  ní  eolas  a  bheith  ag  na  daoine  ar  conus 
mórán  saighseana  bídh  dheigh-bhlasta  d'ullmhú  ar  mhórán 
slite,  mar  is  maith  is  eol  do  lucht  aigneoluíochta  {psycho- 
logists)  go  meuduíon  sé  dúil  an  duine  i  "  spriocadóirí  "  é 
bheith  ar  an  aon  chúrsa  bídh  amháin  i  gcomhnuí. 

Is  íseal  an  nós  maireachtana  bhí  againn  riamh,  go  mór 
mór  i  gcúrsaí  bídh.  Do  réir  na  bhfigiúirí  is  mór  an 
deifríocht  atá  eadrainn  agus  Sasana  is  Alba  sa  togha  a 
áheinimíd  agus  sa  méid  saighseana  ithimíd.  Ithean  an 
Sasanach  oiread  eile  feola  is  éisc,  agus  an  tAlbanach  oiread 
eile  ime  agus  uibhe  agus  cáise  is  ithean  an  tEireannach. 
Ach  ithimídne  a  dhá  oiread  prátaí  is  ithid  siadsan,  agus  níl 
puinn  maitheasa  i  bprátaí.  Ní  mór  don  dream  óg  go  mór 
mór  a  mhalairt  de  nós  do  chleachta,  mar  tá  gá  acu  le  breis 
nirt  chuirp  san  obair  atá  rómpa.  Ní  bheidh  daoine  láidre 
againn  má  chlaoimíd  leis  an  aon  chúrsa  amháin  :  té  agus 
arán  geal  agus  biatha  truaillithe  gan  blas  ceart  orra.  Nárbh 
fholláine  agus  nár  dheigh-bhlasta  go  mór  do  leanbhaí 
Eireannacha  breicfaist  leitean  den  ghnáth-mhin  choirce  agus 
im  is  sugh  torthí  beirithe  thríthe  ná  té  agus  arán  !  Ní 
leigfidh  giorracht  an  leictiúra  so  dhom  na  mion-phuíntí  a 
bhainean  leis  an  sceul  so  do  thaisteal  :  ni  féidir  dom  ach 
comhairle  gheneráltha  thúirt  uaim  i  dtaobh  na  n-atharuithe 
ba  chóir  a  dheunamh.  I  dtosach  bara  ní  mór  dúinn  eolas 
níos  fearr  agus  níos  iomláine  ar  an  méid  maitheasa  atá  i 


k 


i6  COSAINT  NA  SLAINTE 

ngach  bia  seochas  a  chéile  agus  cócaireacht  níos  fearr  a 
tharrac  chughainn.  Thiocfadh  as  na  nithe  sin  leibheul  na 
sláinte  bheith  níos  aoirde  againn  agus  breis  nirt  chuirp  is 
aigne  a  bheith  againn  féin  agus  ag  ár  sHocht. 

Dosna  daoine  óga  is  mó  is  cóir  dúinn  aire  thúirt.  Is 
mó  is  fiu  an  duine,  mar  dhuine,  anois  ná  riamh.  Is  anois, 
agus  againne,  atá  sé  á  shocrú  cadé  an  saghas  daoine  bheidh 
in  Eirinn  in  ár  ndiaidh.  I  ngach  tír  dhea-orduithe  gur 
mian  léi  dul  ar  aghaidh  sa  tsaol,  bíon  dochtúirí  ceapuithe 
chun  leanbhaí  ar  scoil  dfeuchaint.  Níi  san  againn  in 
Eirinn.  Ba  chóir  dochtúirí  a  bheith  againn  chun  dul 
isteach  insna  scoileana  agus  feuchaint  i  ndiaidh  sláinte  na 
n-aosóg,  agus  fiacalóirí  chun  aire  thúirt  dá  bhfiacalaibh. 
Ba  chóir  múine  thúirt  dóibh  insna  nithe  bhainean  le  cúram 
p.n  chuirp  agus  slí  do  cheapa  chun  iad  do  chur  ag  oibriu 
a  gcorp  féin  chun  nirt  a  chur  ionta,  agus  feuchaint  chun 
córacha  sláinte  agus  solus  agus  aer  na  dtithe  scoile.  I, 
euchtach  an  méid  nithe  ná  tugaid  túismithóirí  fé  ndearas 
nithe  bun  os  cionn  le  súiUbh  leinbh,  lena  chluasa,  nó  lena 
chuid  fiacal ;  tonsiUeacha  meuduithe,  adenóidí,  agus  gach 
saghas  galair  chroicinn.  Cuid  desna  gearánta  san,  adenóidí, 
cuir  i  gcás,  mara  leighistear  iad  ní  leigid  siad  don  leanbh 
an  tairfe  iomlán  a  bhaint  as  an  scoluíocht ;  agus  tá  cuid 
eile  acu  a  fhágan  eulann  ar  an  leanbh  ar  feadh  a  shaoil  mara 
leighistear  iad.  Do  thráchtas  cheana  ar  an  ngá  atá  le 
teagosc  i  dtaobh  na  sláinte  thúirt  dosna  haosóga,  ach  tá  a 
ián  le  deunamh  sara  mbeidh  na  tithe  scoile  gan  locht 
maidir  le  córacha  sláinte  agus  aer-spás,  agus  leis  an  aer  a 
leigint  isteach  ionta. 

Is  mór  go  léir  an  gá  atá  le  feuchaint  chun  fiacala  na 
leanbhaí  scoile.  Thógfadh  sé  an  iomad  aimsire  cuntas  a 
thúirt  ar  na  huilc  líonmhara  a  thagan  ó  fhiacalaibh  lofa, 
agus  tá  galar  fiacal  ar  ana-chuid  de  leanbhaí  na  hEireann. 

Caithfad  stad  anois.  Caithfar  mórán  atharuithe 
dheunamh  sara  mbeidh  gach  ní  i  gceart  againn  a  bhainean 
le  cosaint  na  sláinte,  agus  ní  mór  dúinn  cabhair  fhonnmhar 
na  coitiantachta  san  obair  thar  an  uile  ní.  Ach  tá  lá  maith 
ag  teacht,  agus  is  as  na  daoine  óga  is  mó  atá  dóchas  againn, 
mar  tá  beartuithe  aca-san  aghaidh  na  hEireann  d'athnuach- 
taint,  agus  is  le  hEire  a  saol — agus  a  n-anam  más  gá  é. 

